stanford-oval/wikipedia huggingface dataset:
Ernest Ndissipou
Aiheesta muualla

Ernest Ndissipou Kansainvälinen olympiakomitea. (englanniksi)
Ernest Ndissipou Kansainvälinen yleisurheiluliitto. (englanniksi)
Florin Cezar Ouatu

Cezar esittämässä kappalettaan It's My Life Euroviisuissa
Florin Cezar Ouatu (eli Cezar; s. 18. helmikuuta 1980 Ploieşti) on romanialainen oopperalaulaja ja pianisti. Hän on ääneltään kontratenori. Cezar on esiintynyt muun muassa Andrea Bocellin kanssa. Hänet valittiin edustamaan Romaniaa vuoden 2013 Eurovision laulukilpailuun Malmöhön kappaleella It's My Life. Cezar selviytyi finaaliin, jossa hän sijoittui 65 pisteellään sijalle 13 Tanskan voittaessa kilpailun. Hän on ollut aktiivinen vuodesta 2004. Cezar laulaa oopperan lisäksi myös muun muassa jazzia ja popia.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Erik Embrich

| Erik Embrich> Henkilötiedot |
| --- | --- |
Syntynyt: 23. helmikuuta 1997 (ikä 27) Helsinki, Suomi
Kansalaisuus:   Suomi  Viro
Jääkiekkoilija
Lempinimi:  Eki
Pelipaikka:  keskushyökkääjä
Maila:  vasen
Pituus:  184 cm
Paino:  84 kg
Seura
Seura:  EC Bregenzerwald
Sarja:  AlpsHL
Pelaajaura
Pääsarjaura:  2016–
Aik. seurat:  Ässät (SML) Kiekko-Vantaa (Mestis) Jokerit (KHL) Tuto (Mestis) HC Nové Zámky (SloEL) Dunaújvárosi Acélbikák (Erste Liga)
Erik Embrich (s. 23. helmikuuta 1997 Helsinki) on suomenvirolainen jääkiekkoilija, joka pelaa monikansallisen Alps Hockey Leaguen itävaltalaisjoukkue EC Bregenzerwaldissa. Hän on pelipaikaltaan keskushyökkääjä, mutta Embrich osaa pelata myös laidassa.
Ura > Seuraura

Embrich on Helsingin IFK:n kasvatti. Hän voitti seurassa kauden 2012–2013 päätteeksi C-nuorten SM-pronssia. Kaudeksi 2015–2016 Embrich siirtyi Porin Ässien A-nuoriin. Hän oli tehopistein 17+35=52 joukkueen paras syöttäjä ja toiseksi paras pistemies Matias Varttisen jälkeen.
Huhtikuussa 2016 Embrich teki Ässien kanssa kaksivuotisen SM-liigasopimuksen. Hän teki liigadebyyttinsä kauden 2016–2017 avauskierroksella 16. syyskuuta 2016 vieraissa Tapparaa vastaan. Embrich merkittiin Ässien nelosketjun vasempaan laitaan Juha Kiilholman ja Simon Suorannan viereen. Hän sai ottelussa jääaikaa 5.45 minuuttia. Embrich pelasi kauden aikana SM-liigassa 11 runkosarjaottelua tehden yhden syöttöpisteen. Hän pelasi suurimman osan kaudestaan kuitenkin Ässien A-nuorissa, joiden kolmanneksi paras pistemies Embrich oli tehopistein 10+18=28. Hän sijoittui tehopistein 5+9=14 A-nuorten SM-liigan pudotuspelien pistepörssissä toiseksi edellään vain Lukon Matias Lainio. Embrich voitti kauden päätteeksi A-nuorten SM-hopeaa.
Kaudeksi 2017–2018 Embrich teki 1+1-vuotisen ja kaksisuuntaisen sopimuksen KHL-joukkue Jokereiden kanssa. Hän pelasi lähes koko kauden Mestis-joukkue Kiekko-Vantaan vahvuudessa, jossa tulokaskausi toi 34 runkosarjaottelussa tehopisteet 8+16=24 ja kolmessa pudotuspeliottelussa yhden syöttöpisteen. Embrich pelasi Jokereissa kauden aikana yhden KHL:n pudotuspeliottelun konferenssivälierissä TsSKA Moskovaa vastaan, kun joukkue kärsi loukkaantumisista. Huhtikuussa 2018 Jokerit käytti hänen sopimuksessaan olleen option ja Embrich teki joukkueen kanssa vuoden mittaisen ja kaksisuuntaisen jatkosopimuksen. Myös kauden 2018–2019 hän pelasi lähes kokonaan Kiekko-Vantaassa, jonka neljänneksi paras pistemies Embrich oli tehopistein 12+11=23. Hän pelasi kauden aikana yhden KHL-ottelun.
Embrich siirtyi kaudeksi 2019–2020 vuoden mittaisella sopimuksella Mestis-joukkue Tuton riveihin. Hän oli tehopistein 9+30=39 joukkueen paras syöttäjä ja toiseksi paras pistemies Lassi Vanhatalon jälkeen.
Kaudeksi 2020–2021 Embrich siirtyi vuoden mittaisella sopimuksella Slovakian Extraligassa pelaavan HC Nové Zámkyn riveihin. Hän teki ensimmäisen miesten pääsarjamaalinsa 8. marraskuuta 2020 vieraissa HC Banská Bystricaa vastaan. Embrich pelasi Extraligassa kaikkiaan 23 runkosarjaottelua tehopistein 4+2=6, kunnes tammikuussa 2021 hänen sopimuksensa purettiin. Embrich ei pelannut loppukaudella enää missään. Kaudeksi 2021–2022 hän palasi vuoden mittaisella sopimuksella Kiekko-Vantaaseen.
Embrich siirtyi kaudeksi 2022–2023 vuoden mittaisella sopimuksella monikansallisen Erste Ligan unkarilaisjoukkue Dunaújvárosi Acélbikákiin.
Ura > Maajoukkueura

Embrich on pelannut 14 nuorten ja 22 poikien maaottelua Suomen maajoukkueessa. Hän pelasi Viron maajoukkueessa 1. divisioonan maailmanmestaruuskilpailuissa 2023.
Muuta

Embrichin vanhemmat ovat lähtöisin Virosta. Erikin isoveli Riho Embrich on entinen Viron maajoukkuehyökkääjä.
Florin Cîțu

| Florin Cîțu |
| --- | --- |

Romanian pääministeri
 23. joulukuuta 2020 - 5.lokakuuta / 21. marraskuuta 2021  
Edeltäjä:  Nicolae Ciucă (vt.) Ludovic Orban
Seuraaja:  Nicolae Ciucă
Romanian valtiovarainministeri
 2019–2020  
Henkilötiedot
Syntynyt: 1. huhtikuuta 1972 (ikä 52)
Tiedot
Puolue:  Kansallisliberaalinen puolue (PNL)
Koulutus:  taloustieteen tohtori
Tutkinnot:  Grinnell College  Iowa State University
Aiheesta muualla
florincitu.wordpress.com
Florin Cîțu  (s. 1. huhtikuuta 1972) on romanialainen poliitikko, joka toimi maansa pääministerinä 2020–2021.
Cîțun koalitiohallitus kaatui parlamentin luottamusäänestyksessä lokakuussa 2021. Tätä edelsi hallituskoalition hajoaminen, kun USR-puolue siirtyi oppositioon.
Cîțu on väitellyt taloustieteen tohtoriksi Yhdysvalloissa Iowan osavaltionyliopistossa.
Hän suhtautuu myönteisesti EU:hun, ja on Ludovic Orbanin läheinen liittolainen.
Encyclopaedia Beliana

| Encyclopaedia Beliana |
| --- | --- |
 Tietosanakirjan viisi ensimmäistä painettua osaa 1–5 (1999–2008)
Kieli:  slovakki
Genre:  tietosanakirja
Kustantaja:  Slovakian tiedeakatemia
Julkaistu:  1999–
Löydä lisää kirjojaKirjallisuuden teemasivulta
Encyclopaedia Beliana on suuri slovakinkielinen yleistietosanakirjasarja. Se on saanut alkunsa 1990-luvun jälkipuoliskolla Slovakian  tiedeakatemian ensyklopedisen instituutin hankkeena.
Kirjasarjan ensimmäinen osa julkaistiin paperimuodossa vuonna 1999. Vuoden 2021 loppuun mennessä oli julkaistu yhdeksän tietosanakirjasarjan osaa, jotka sisälsivät yhteensä 56 000 artikkelia hakusanoilla, jotka alkavat kirjaimilla A–Kraj.  Joidenkin lähteiden mukaan syksyllä 2023 on suunniteltu julkaistavan teossarjan kymmenes osa.
Teossarjan osat

Tietosanakirja Encyclopaedia Belianan painettuna julkaistuja osia ovat:
| Osa | Julkaisuvuosi | Hakusanat | ISBN |
| --- | --- | --- | --- |
| 1. A–Belk | 1999 | a – Belknap, William Worth |  ISBN 80-224-0554-X |
| 2. Bell–Czy | 2001 | Bell, Alexander Graham – Czyż, Henryk |  ISBN 80-224-0671-6 |
| 3. Č–Eg | 2003 | Čaadajev, Piotr Jakovlevič – egyptský kríž |  ISBN 80-224-0761-5 |
| 4. Eh–Gala | 2005 | Eh – Galaxia |  ISBN 80-224-0847-6 |
| 5. Galb–Hir | 2008 | Galba Servius Sulpicius – hirzutizmus |  ISBN 978-80-224-0982-7 |
| 6. His–Im | 2010 | His – imunotoxíny |  ISBN 978-80-970350-0-6 |
| 7. In–Kalg | 2013 | in – Kalgoorlie-Boulder |  ISBN 978-80-970350-1-3 |
| 8. Kalh–Kokp | 2016 | Kalhana – kokpit |  ISBN 978-80-970350-2-0 |
| 9. Koks–Kraj | 2021 | koks – krajské zriadenie |  ISBN 978-80-970350-3-7 |
Tietosanakirjan verkkoversio

Encyclopaedia Beliana -tietosanakirjaa on julkaistu fyysisen kirjamuodon ohella avoimena verkkoversiona. Verkkoversiossa on julkaistu artikkeleita myös hakusanoilla, jotka alkavat aakkoston muillakin kirjaimilla kuin teossarjassa. Internet-versiossa on julkaistu ainakin lähes 50 000 kirjamuodossa julkaistua tietosanakirjan artikkelia ja noin 100 000 artikkelia aiheista joita ei ole vielä tietosanakirjan painetussa versiossa.
Aiheesta muualla

Artikkelihaku – Entsyklopedia Beliana (slovakiksi) (beliana.sav.sk)
Artikkelihaku (englanniksi) (beliana.sav.sk)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sk:Encyclopaedia Beliana
Encyclopaedia Beliana -tietosanakirjan verkkoversio.
Käännös suomeksi
Extra Flugzeugbau

Extra 300
Extra 330LC
Extra Flugzeugbau on saksalainen lentokonetehdas.
Sen perusti Walter Extra vuonna 1980. Yhtiön toimipisteet ovat Dinslakenin lentokentän luona Hünxessä, Nordrhein-Westfalenissa.
Lentokoneet

Taitolentokoneet
Extra 200
Extra 230
Extra 260
Extra 300L
Extra 300S
Extra 330
Yleisilmailukoneet
Extra 400
Extra 500
Aiheesta muualla

Yhtiön sivusto
Ficolo

| Ficolo Oy |
| --- | --- |
Perustettu:  1999
Toimitusjohtaja:  Seppo Ihalainen
Kotipaikka:  Pori
Liikevaihto:  5,6M € (2017)
Liikevoitto:  170k € (2017)
Henkilöstö:  10 (2016)
Infobox OKVirheellinen NIMI-arvo: 
Ficolo Oy on Suomessa colocation-palvelujaselvennä tarjoava konesaliyritys. Ficolo on perustettu vuonna 2011. Yrityksen perustajat hankkivat Puolustusvoimien kallioluolaston ja rakensivat sinne konesalin.
Yhtiön toiminta käynnistyi vuonna 2011 avainhenkilöiden ja perustajasijoittajien voimin. Palvelutuotantoon yritys pääsi ensimmäisen vaiheen valmistuttua vuonna 2012. Ficolo Oy toimii Ulvilassa, jossa sen palvelinkeskukset on sijoitettu maanalaisiin kallioluoliin. Luolastoa on yhteensä 8 500 neliömetriä. Luolat sisältävät yhdeksän luolahallia, kooltaan 500 m2 ja 800 m2. Osaa tiloista käytetään jaettuina konesalitiloina ja osa on varattu yksittäisille asiakkaille muilta suljetuiksi tiloiksi.
Ficolo Oy:n perustajia ovat Seppo Ihalainen, Vesa Lahti ja Sauli Ihalainen. Syksyllä 2017 finanssitalo Taaleri sekä kiinteistö- ja pääomasijoitusyhtiö Pontos ostivat kumpikin 40 prosenttia yhtiöstä, toimivan johdon omistusosuudeksi jäi 20 prosenttia. Kauppahinta oli yhteensä 5,7 miljoonaa euroa.
Taaleri, Pontos ja Ficolo julkistivat oston yhteydessä käynnistävänsä datakeskushankkeen pääkaupunkiseudulle. Tulevan investoinnin suuruusluokka on yhteensä noin 50 miljoonaa euroa. Pääkaupunkiseudulle suunniteltava datakeskus on laajuudeltaan noin 10 megawattia. Sen palvelut on tarkoitettu dataoperaattoreille ja yrityksille, jotka tarvitsevat joko konesalitilaa omille palvelimilleen tai palvelintilaa pilvipalveluilleen. Investointi pyritään käynnistämään vuoden 2018 alkupuolella.
Greenpeace vertaili vuonna 2012 suomalaisten palvelinkeskusten uusiutuvan energian käyttöä, energiatehokkuutta ja ilmastopäästövähennystavoitteita. Ficolo selviytyi vertailussa erityisen hyvin uusiutuvan energian osalta, koska käyttää sataprosenttisesti tuulivoimaa.
Aiheesta muualla

Ulvilan kallioon nousee suuri konesali; YLE 14.6.2011
Ficolo Oy (Arkistoitu – Internet Archive)
Ficolo plans €50m Helsinki data center
Harjunpään luolasto täyttyy palvelimista vajaassa kymmenessä vuodessa
Ficolo equals coaction - company and datacenter introduction
Filippoin teatteri

| Filippoin teatteri |
| --- | --- |
 Filippoin teatteri.
Sijainti:  Krinídes, Kavála, Itä-Makedonia ja Traakia, Kreikka
Koordinaatit:  41°00′46″N, 24°17′12″E
Rakennustyyppi:  kreikkalainen teatteri
Valmistumisvuosi:  noin 356–336 eaa.
 Osa Unescon maailmanperintökohdetta Filippoin arkeologinen alue 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Filippoin teatteri oli antiikin aikainen kreikkalainen teatteri Filippoissa Kreikassa. Sen rauniot sijaitsevat Filippoin arkeologisen alueen koillisosassa akropoliin eli linnavuoren kaakkoisrinteessä Kaválan kunnassa lähellä Krinídeen kaupunkia.
Filippoin teatterin rauniot.
Teatterin portti.
Teatteri rakennettiin alun perin klassisen ja hellenistisen kauden taitteessa Filippos II:n aikana eli noin vuonna 356–336 eaa. pian Filippoin päädyttyä makedonialaisvallan alle. Se oli tavanomainen kreikkalainen teatterirakennus, jossa oli puolikaarenmuotoinen katsomo ja sen keskiössä pyöreä orkhestra eli näyttämö. Orkhestran takana oli skene eli näyttämörakennus. Orkhestralle johti kummaltakin sivulta parodos-sisäänkäynti. Itälaidassaan teatteri on kiinni kaupunginmuurissa.
Roomalaisella ajalla ensin vuoden 31 eaa. jälkeen ja sitten 100-luvulla jaa. teatteria uusittiin, ja muun muassa sen skene rakennettiin uudestaan ja katsomoon rakennettiin lisää penkkirivejä. Viimeisessä vaiheessa 200-luvulla jaa. teatteri muutettiin sopivaksi roomalaisille näytännöille, kuten gladiaattori- ja villieläinesityksille, mikä muutti merkittävästi sen olemusta.
Teatteri kärsi suuria vaurioita maanjäristyksessä vuonna 619. Tämän jälkeen sen kiviä käytettiin rakennusmateriaalina muualla. Nykyisin teatterin jäännökset toimivat yhtenä Filippoín festivaalien tapahtumapaikkana, ja siellä esitetään näytelmiä ja musiikkiesityksiä.
Aiheesta muualla

Kuvia tai muita tiedostoja aiheesta Filippoin teatteri Wikimedia Commonsissa
For Di People

| For Di People |
| --- | --- |
Perustettu:  1983
Kotimaa:  Sierra Leone
Ilmestymistiheys:  päivittäin
Kieli:  krio
For Di People on sierraleonelainen krionkielinen sanomalehti. Sen perusti vuonna 1983 Paul Kamara, joka on toiminut sanomalehden toimittajana sen perustamispäivämäärästä lähtien.
Evelina Samuelsson

| Mitalit> Maa:  Ruotsi.Naisten jääkiekko. Olympialaiset  | Mitalit> Maa:  Ruotsi.Naisten jääkiekko. Olympialaiset  | Mitalit> Maa:  Ruotsi.Naisten jääkiekko. Olympialaiset  | Maa:  Ruotsi> Naisten jääkiekko. |
| --- | --- | --- | --- |
|  Pronssia | Salt Lake City 2002 | jääkiekko |  |
Evelina Louise Samuelsson (s. 14. maaliskuuta 1984 Tukholma) on ruotsalainen jääkiekkoilija. Hän voitti pronssia talviolympialaisissa 2002.
Käännös suomeksi
Filippo Volandri

| Filippo Volandri |
| --- | --- |

Henkilötiedot
Syntynyt: 5. syyskuuta 1981 (ikä 43)
Kansalaisuus:   Italia
Tennispelaaja
Pituus:  182 cm
Paino:  73 kg
Kätisyys:  oikea
Ammattilaisena:  1997–
Palkintorahat:  3 949 631 USD
Kaksinpeli
Paras sijoitus:  25. (23.7.2007)
Turnausvoittoja:  2
Voitot/tappiot:  178–224
Grand Slam -turnauksissa
Australian avoimet:  2. kierros (2004)
Ranskan avoimet:  4. kierros (2007)
Wimbledon:  2. kierros (2004)
Yhdysvaltain avoimet:  2. kierros (2004)
Nelinpeli
Voitot/tappiot:  32–76
Aiheesta muualla
www.filippovolandri.it
ITF
ATP
Filippo Volandri (s. 5. syyskuuta 1981 Livorno, Italia) on italialainen tennispelaaja, joka on ollut maailmanlistalla parhaimmillaan sijalla 25.
Volandri aloitti ammattilaisuransa vuonna 1997 ja ylsi kauden 2000 lopussa ensimmäiseen voittoonsa Challenger-tason turnauksessa Biellassa voittaen finaalissa Hernan Gumyn luvuin 6–3, 6–2. Hän voitti Biellan turnauksen myös vuonna 2003 ja on voittanut Challenger-turnauksen yhteensä neljä kertaa. Ensimmäisen ATP-turnauksensa Volandri voitti St. Pöltenissä toukokuussa 2004 kukistaessaan loppuottelussa Xavier Malissen 6–1, 6–4. Toisen voittonsa hän saavutti Palermossa syyskuussa 2006.
Grand Slam -turnauksissa Volandri on parhaimmillaan päässyt neljännelle kierrokselle Ranskan avoimissa 2007. Hän on ollut kerran toisella kierroksella US Openissa, Australian avoimissa ja Wimbledonissa, vuonna 2004. Volandria valmentaa Fabrizio Fanucci.
Turnausvoitot kaksinpelissä

| 0 | 1 | 2 | 3 | 4 | 5 |
| --- | --- | --- | --- | --- | --- |
| N:o | Pvm | Turnaus | Kenttä | Finaalivastustaja | Erävoitot |
| 1. | 18. syyskuuta 2000 |  Biella | Massa |  Hernan Gumy | 6–3, 6–2 |
| 2. | 17. maaliskuuta 2003 |  Cagliari | Massa |  Rafael Nadal | 2–6, 6–2, 6–1 |
| 3. | 9. kesäkuuta 2003 |  Biella | Massa |  Jose Acasuso | 2–6, 7–6, 6–4 |
| 4. | 17. toukokuuta 2004 |  Hypo Group Tennis International | Massa |  Xavier Malisse | 6–1, 6–4 |
| 5. | 2. elokuuta 2004 |  Trani | Massa |  Francesco Aldi | 6–1, 6–3 |
| 6. | 25. syyskuuta 2006 |  Campionati Internazionali di Sicilia | Massa |  Nicolás Lapentti | 5–7, 6–1, 6–3 |
Wikimedia Commonsissa on kuvia tai muita tiedostoja aiheesta .
Evelina Raselli

| Evelina Raselli> Henkilötiedot |
| --- | --- |
Syntynyt: 3. toukokuuta 1992 (ikä 32) Poschiavo, Sveitsi
Kansalaisuus:   Sveitsi
Jääkiekkoilija
Pelipaikka:  keskushyökkääjä
Maila:  vasen
Pituus:  170 cm
Paino:  64 kg
Seura
Seura:  HC Lugano
Sarja:  SWHL A
Pelinumero:  14
Pelaajaura
Pääsarjaura:  2008–
Aik. seurat:  SC Reinagh (SWHL A)   Brynäs IF (SDHL)
| Mitalit> Maa:  Kanada.Naisten jääkiekko. Olympialaiset  | Mitalit> Maa:  Kanada.Naisten jääkiekko. Olympialaiset  | Mitalit> Maa:  Kanada.Naisten jääkiekko. Olympialaiset  | Maa:  Kanada> Naisten jääkiekko. |
| --- | --- | --- | --- |
|  Pronssia | Sotši 2014 | jääkiekko |  |
| MM-kilpailut  | MM-kilpailut  | MM-kilpailut  |  |
|  Pronssia | Yhdysvallat 2012 | jääkiekko |  |
Evelina Raselli (s. 3. toukokuuta 1992 Poschiavo) on sveitsiläinen jääkiekkoilija, joka edustaa kotimaansa pääsarjassa pelaavaa HC Luganoa.
Raselli on vuosina 2011-2019 edustanut Sveitsin maajoukkuetta jokaisissa järjestetyissä naisten maailmanmestaruuskilpailuissa sekä kahdesti olympialaisissa. Sveitsi sijoittui pronssille vuoden 2014 olympialaisissa sekä 2012 maailmanmestaruuskilpailuissa.
Elektronidiffraktio

Tyypillinen elektronidiffraktiokuvio samansuuntaisissa elektronisuihkuissa (TEM)
Elektronidiffraktio on valon diffraktiota muistuttava ilmiö, jossa elektronin kulkusuunta muuttuu, kun sen kulkuun on vaikuttanut jokin kappale, esimerkiksi rako tai kide. Elektronit hajaantuvat osuessaan materiaalin hilassa oleviin atomeihin, ja muodostavat sen jälkeen kalvolle osuessaan symmetrisiä interferenssikuvioita.
Elektronidiffraktiota käytetään, kun tutkitaan kiinteän aineen kidejärjestelmää. Diffraktiokokeissa elektronit kiihdytetään tietyllä jännitteellä, että saataisiin niille haluttu aallonpituus ennen kuin ne läpäisevät tutkittavan aineen.
Historia

Hypoteesin hiukkasten aaltoluonteesta teki ensimmäistä kertaa Louis de Broglie väitöskirjassaan vuonna 1924. Hänen mukaansa kaikella aineella on sekä hiukkas- että aaltoluonne, myös elektronilla. Vuonna 1927 Clinton Davisson ja Lester Germer havaitsivat ensimmäisinä elektronidiffraktion tehdessään sirontakokeita nikkelin pinnasta. Tämä vahvisti de Broglien teorian hiukkasten aaltoluonteesta.
Teoria > Elektronin aallonpituus

Elektronin aallonpituus riippuu sen liikemäärästä. Aallonpituus lasketaan de Broglien yhtälöllä
missä  h on Planckin vakio ja  p hiukkasen liikemäärä. Koska elektronin nopeus on relativistinen, lähellä valonnopeutta, on käytettävä kokonaisenergian laskemiseen yhtälöä
missä  c on valonnopeus ja  E_{0}=mc^{2} on m-massaisen hiukkasen lepoenergia. Kun huomioidaan jännitteen  U aiheuttama elektronin liike-energia  eU ja lepoenergia  E_{0}, voidaan kokonaisenergia voidaan ilmaista muodossa
joka neliöidään
Yhdistämällä kokonaisenergian neliöiden yhtälöt saadaan
josta lasketaan liikemäärä
Yhdistämällä liikemäärä de Broglien yhtälöön saadaan elektronin aallonpituudeksi
Teoria > Elektronin siroaminen

Elektronin siroamista hilassa kuvataan Braggin lailla
2d\sin(\theta )=n\lambda \,\!,
missä  d on hilavakio, eli hilatasojen välimatka,  \theta  elektronin tulokulma ja  n\lambda  on aallonpituuden monikerta.
Aiheesta muualla

Kuvia tai muita tiedostoja aiheesta Elektronidiffraktio Wikimedia Commonsissa
Elektronin taipuminen hilassa
Florinas

| Florinas (Fiolìnas) |
| --- | --- |

 vaakuna
 Sijainti Sassarin maakunnassa
 Florinas
 Koordinaatit: 40.650°0′0″N, 8.666°0′0″E 
Valtio:   Italia
Alue:  Sardinia
Maakunta:  Sassari
Pinta-ala:  
 – Kokonaispinta-ala:  36,06 km²
Korkeus:  417 m
Väkiluku:  1 538
Aikavyöhyke:  UTC+1
 – Kesäaika:  UTC+2
Postinumero:  07030
Suuntanumero(t):    079
Rekisterikilpi:  SS
 
 http://www.comune.florinas.ss.it 
Infobox OKVirheellinen NIMI-arvo: 
Florinas (sardiksi Fiolìnas) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 1 538 asukasta (vuonna 2016) ja sen pinta-ala on 36,06 neliökilometriä. Se sijaitsee 417 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Florinas Wikimedia Commonsissa
Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
FC Sioni Bolnisi

| FC Sioni Bolnisi |
| --- | --- |
Koko nimi:  Football Club Sioni Bolnisi
Perustettu:  1936
Kaupunki:  Bolnisi
Kenttä:  Stadioni Tamaz Stepania
– kapasiteetti:  3 242
Sarja:  Erovnuli Liga
Päävalmentaja:  Koba Zhorzhikashvili
Infobox OKNimi-testi OK: 
Football Club Sioni Bolnisi on jalkapalloseura Bolnisin kaupungista. Seura pelaa vuonna 2018 Georgian korkeimmalla sarjatasolla Erovnuli Ligassa. Sioni on voittanut kaudella 2005–2006 Georgian mestaruuden.
FA Community Shield 2009

FA Community Shield 2009 oli 9. elokuuta 2009 käyty jokavuotinen FA Community Shield -ottelu, jossa kohtasivat edellisenä keväänä Englannin Valioliigan mestaruuden voittanut Manchester United ja FA Cupin voittanut Chelsea. Chelsea voitti ottelun rangaistuspotkukilpailun jälkeen.
Ottelu > Ottelun kulku

Ottelu alkoi kello viisi iltapäivällä aurinkoisessa säässä Wembleyn stadionilla Lontoossa. Erotuomarina toimi Chris Foy.
Avausmaali nähtiin 10. minuutilla, jolloin Nanin laukaus noin kahdestakymmenestä metristä upposi Chelsea-puolustuksen nukkuessa Petr Čechin selän taakse. Ensimmäinen puoliaika kului loppuun Chelsean yrittäessä tasoitusta siinä onnistumatta. Kumpikin joukkue sai muutamia hyviä maalipaikkoja.
Kun toista puoliaikaa oli pelattu noin viisi minuuttia, Manchester Unitedin maalivahti Ben Foster torjui Florent Maloudan keskityksen suoraan Ricardo Carvalholle, joka puski luvut tasoihin. Tämän jälkeen ottelu jatkui rauhaisasti aina 71. minuutille asti, jolloin keskikenttämies Michael Ballack tyrkkäsi Manchester Unitedin laitapakkina pelanneen Patrice Evran kumoon, mutta tuomari antoi pelin jatkua ja seuranneen Chelsean hyökkäyksen päätteeksi Frank Lampard teki maalin. Evran ja Ballackin välienselvittely sai aikaan kyseenalaisuutta maalin hyväksynnästä, ja ennen pelin jatkumista tuomari joutui kinaamaan manchesterilaisten kanssa tilanteesta. Johtoon päästyään Chelsea siirtyi puolustuspeliin, ja se toimi pitkään. Kolmiminuuttisen lisäajan lopulla Unitedin 35-vuotias keskikenttämies Ryan Giggs syötti kuitenkin Chelsean puolustajien välistä Wayne Rooneylle, joka potkaisi pallon maaliin. Pian sen jälkeen täysi 90-minuuttinen vihellettiin päättyneeksi.
Ottelu > Rangaistuspotkukilpailu

Frank Lampard: Aloitti pilkkukisan vedolla keskelle. 1-0.
Ryan Giggs: Čech torjui jalalla keskeltä. 1-0 edelleen.
Michael Ballack: Varma veto keskelle vasenta nurkkaa. 2-0.
Michael Carrick: Čech ei yltänyt oikealta sisään menneeseen vetoon. 2-1.
Didier Drogba: Ballackin tavoin vasempaan nurkkaan. 3-1.
Patrice Evra: Čech otti liian keskelle tulleen vedon kiinni helposti. 3-1 edelleen.
Salomon Kalou: Viimeisteli Chelsean voiton vedolla oikeaan yläkulmaan. Chelsea voitti rankkarikisan 4-1 ja vuoden 2009 FA Community Shieldin.
FA Community Shield 2008

FA Community Shield 2008 oli 10. elokuuta 2008 pelattu jalkapallo-ottelu edellisen valioliigakauden liigamestarin Manchester Unitedin ja FA Cupin voittajan Portsmouthin välillä. Varsinaisen peliajan päätyttyä maalittomaan tasapeliin ottelussa ei pelattu jatkoaikaa vaan mentiin suoraan rangaistuspotkukilpailuun, jonka Manchester United voitti 3–1.
Ottelu > Varsinainen peliaika

Varsinaisella peliajalla ottelu eteni maalilta toiselle Manchester Unitedin hallitessa tapahtumia. Darren Fletcherillä oli epäonnea kahdessa laukauksessa ja David James torjui hyvin Carlos Tévezin yrityksen 80. minuutilla. Portsmouthilla ei kovin hyviä maalintekopaikkoja ollut.